Treballem Care Santos « Connectats a Sants-Montjuïc i a les Corts\nAquesta setmana a Barra / Llibre Finalitza un nou curs per a persones pakistaneses\n“L’aire que respirem és la matèria que ens nodreix. A mi em sembla molt bonic respirar somnis, senyor Brancaleone. Com més amunt siguin, molt millor. I si no podem saltar prou amunt, sempre podrem aprendre a volar.”\nSempre hem de tenir un somni o una meta en la nostra vida. Sense somnis ni desitjos la vida seria molt monòtona i avorrida. Estic completament d’acord amb la frase, com més difícil d’aconseguir sigui el somni, més lluitarem per aconseguir-lo.\n“Qui s’estima els llibres i ha de viure’n lluny, de mica en mica va perdent l’ànima.”\nEs tracta d’una frase amb molta força i que deixa clar que la passió per la lectura ens marca de tal manera que és impossible no trobar a faltar els llibres si de veritat t’agraden. Cadascuna de les obres que llegim ens transporten a mons en els quals podem viure un gran nombre d’aventures. Els llibres, per tant, ens permeten ser la millor versió de nosaltres mateixos.\n“-Collons Max! A la vida sempre s’ha de renunciar a alguna cosa. Cada elecció comporta cinquanta renúncies! La vida esta feta d’això, precisament, d’eleccions i renúncies.” Desig de xocolata\nMés clar que aquestes frases per resumir què és la vida, no hi ha res. Ara bé, si que és verirtat que l’Oriol té tota la raó en aquest fragment, però de vegades no ens resulta tan fácil poder escollir la correcta i ni de bon tros quan hi ha l’amistat en joc.\n“-Que pobres seríem si només haguéssim d’entendre allò que ens agrada. O si només compartíssim el pa i la sal amb aquells qui pensen com nosaltres.”\nAquesta frase pronunciada pel senyor Bofarull pren molta importància en el moment actual, ja que la diversitat s’hauria d’entendre com un valor a tenir en compte i no com una barrera. Compartir opinions, vivències o idees ens enriqueix culturalment.\n“La cadira on l’Àlex va seure per pronunciar el seu discurs de comiat ara estava una mica de costat. Deixava entendre una fugida i al mateix temps una presència. Potser al capdavall l’Àlex era d’aquelles persones que es fan més presents quan marxen”.\nTrobo interessant la reflexió que fa l’autora, utilitzant una matàfora (la cadira) per parlar sobre els sentiments confrontats de la dona que acaba de ser abandonada pel seu marit. D’una banda, no té cap tipus d’empatia per aquesta persona, amb la qual conviu des de fa temps de forma rutinària i distant, però d’altra banda, ara que ha marxat té por de trobar-la a faltar.\n“- No us fa por pensar fins a quin punt la nostra vida depèn de les decisions que prenem?”\nHe escollit aquesta frase perquè crec que destaca molt bé un dels missatges principals del llibre: Les casualitats i el fet de com el temps i allò que decidim ens pot canviar la vida.\nSempre ens preguntem què hauria passat si haguéssim pres alguna altra decisió.\n“De qui són les coses perdudes? De qui són els objectes que algú va estimar, quan aquella persona se’n va per sempre? Ells volen que algú altre se’ls quedi, els valori, els consideri de la seva propietat? Hi ha algun lloc on els objectes perduts esperin a ser trobats? Les coses necessiten un amo o són més felices en llibertat? A qui fa feliç, la llibertat? No és millor la certesa de pertànyer a algú?”\nAquest paràgraf fa pensar en els objectes al voltant de nosaltres que valorem més i\nque per alguna raó tenen un significat especial. A vegades el seu valor més gran ve de les\nhistòries que ens poden contar, ja que han sigut testimonis d’algunes ocasions més íntimes i memorables de la nostra vida. És per això que els records inestimables d’una persona poden semblar només uns trastos a l’altre.\n17 març 18\nAcabo de veure que hem escollit el mateix text! Que curiós, oi? M’ha agradat la teva reflexió. 🙂\n“Per a això serveixen les històries, no és veritat?, per fer tornar els morts. Per retrobar allò que vam perdre. Per això escrivim. Per això és que sóc aquí”\nAquesta és la frase que tanca el pròleg de l’obra, i la trobo extraordinàriament significativa. No és una coincidència que es trobi a l’inici. No només ens aporta informació sobre el perquè Care Santos escriu, sinó que també ens fa reflexionar sobre què hem perdut nosaltres i què ens agradaria fer tornar a la vida a través de les històries.\n“La ràdio va donar-me l’oportunitat de ser jo mateixa, la que sóc ara, en aquest moment. És a dir, la conseqüència de la que vaig ser ahir i la causa de la que seré demà.”\n– Mitja vida –\nHe escollit aquesta frase perquè crec que és un punt d’inflexió molt important pel desenvolupament de la novel·la. Al llarg del llibre Care Santos ens mostra les diverses ideologies de l’època. Per exemple el pensament tradicional de l’Olga, la llibertat de la Nina… I és en aquesta frase quan la Marta s’adona que ha de canviar, evolucionar, per poder aconseguir ser ella mateixa i fer-se’n càrrec de les seves decisions.\n“La senyora Margarida acaba de decidir que se li ha mort una filla”\nUna breu però brutal frase que resumeix molt bé la idea central del llibre segons el meu parer: la descripció d’una época i d’una clase social rígida, convencional, clasista i moralment miserable, preocupada només per a mantenir la seva posició económica per sobre de tot, fins i tot per sobre de l’amor als fills; una familia benestant que no té cap problema ni mirament per sacrificar una filla si aquesta actua de forma “rebel” i no segueix el destí que han fixat per a ella per tal de garantir que mantindrà una posició privilegiada. Però la vida dona moltes voltes….\nLa Teresa Marquès té els homes classificats en tres categories: els que miren, els que parlen i els que fan.\nClassificar les coses és el primer pas per entendre el món. M’agrada aquesta frase perquè a part d’ajudar a endreçar els pensaments, convida a reflexionar a quina categoria pertanyo ara i què cal fer per canviar-lo, si no m’agrada.\n-És l’efecte “mitja vida”- li va dir la Júlia-. A mi també m’està passant. Notes que ha arribat el moment de fer les coses d’una altra manera, de reconciliar-te amb els teus somnis, potser de fer net o de passar comptes amb tu mateixa.\nNo sé per què, però és veritat. Un dia t’aixeques, mires enrere, mires endavant i necessites posar ordre, posar una direcció….. Ja l’has notat? No pateixis, tot arribarà. És l’efecte “mitja vida”.\n“Mira, Max -interrompia l’Oriol, molt segur del que deia-, fins que no aprenguis a no pensar en allò que has deixat pel camí, no hauràs après de debò de què va la vida”…\n-La senzillesa i la veritat són els principis de la bellesa\n“Una noia sempre ha de dur un nom bonic, per si de cas amb el nom també li poses el destí, que mai se sap…”\nLa propia autora qualifica la seva obra com “una posta en escena”, El teatre és una de les seves grans passions. La vida és un joc,. Tot té un sentit, tot és part d’un gran trencaclosques”…\nCrec que aquestes frases i d’altres, deixen entreveure que per a la Care Santos les coincidències no existeixen i que tot obeeix un pla ja traçat, hi ha uns fils invisibles que ens mouen i que ens uneixen amb allò que, ens pensem, que és desconegut i el que fan és tornar-nos a l’origen de cadascú de nosaltres. Tot té un per què…és així?\n“La vida en ordre, el món fora, ella a recer de tot, el passat en fila just davant dels seus ulls”\nAquesta frase pausada i descriptiva reflecteix un instant de la vida d’una de les protagonistes de la novel·la. En aquest moment espontàni, troba l’oportunitat d’alliberar anys de silenci i un passat dur que li permet possar ordre a la seva existència.\nMoltes vegades, deixem passar ocasions que esdevenen en el nostre camí per tal de no prendre riscos. D’altres, decidim aprofitar el repte i no renunciar el que pugui passar.\n“De qui són les coses perdudes? De qui són els objectes que algú va estimar, quan aquella persona se’n va per sempre? Ells volen que algú altre se’ls quedi, els valori, els consideri de la seva propietat? Hi ha algun lloc on els objectes perduts esperin a ser trobats? Les coses necessiten un amo o són més felices en llibertat? A qui fa feliç, la llibertat? No és millor la certesa de pertànyer a algú?».”\nAquest paràgraf del llibre Desig de xocolata m’ha agradat força. Pensar que els objectes tenen records de les seves experiències viscudes és un bon exercici literari i d’imaginació. Però, i si fos realitat, com proposa la Care Santos? De debò estarien feliços de ser amb nosaltres? Quines històries del seu passat ens podrien explicar?\nM’ha agradat molt aquest joc.\nPer altra banda, el pensament que relaciona la pertinença a algú amb la felicitat és un punt que ens invita a la reflexió, no és veritat?\nConxita, minyona de la senyora Mª del Roser era una dona (origen humil) convençuda que les dones no tenien cap habilitat tret de les cuines, els camps o el llit i que les ocupacions intel•lectual no comptaven per a res.\nUn dia que feien las seves classes de lectura Conxita li comenta els seus pensaments i la resposta de Mª del Roser va ser:\n“Tens el cap ple d’andròmines, Conxita. Les dones som capaces de les mateixes coses que els homes, sempre que no siguem idiotes de limitar-nos nosaltres mateixes”\nHe escollit aquest fragment perquè aquesta part de la novel•la es desenvolupa a principis del segle XX i encara que som al 2018 i els pensaments de Conxita pareixen una bogeria, us recordo que el passat dijous 8 de març es van produir diverses manifestacions en tot el món per els drets de les dones.\nSerem capaços d´avançar una mica més ràpid els pròxims segles?\nCalendari d’inscripció als cursos de gener 2021\nArxius Selecciona el mes desembre 2020 novembre 2020 octubre 2020 setembre 2020 juliol 2020 juny 2020 maig 2020 març 2020 febrer 2020 gener 2020 desembre 2019 novembre 2019 octubre 2019 setembre 2019 juliol 2019 juny 2019 maig 2019 abril 2019 març 2019 febrer 2019 gener 2019 desembre 2018 novembre 2018 octubre 2018 setembre 2018 juliol 2018 juny 2018 maig 2018 abril 2018 març 2018 febrer 2018 gener 2018 desembre 2017 novembre 2017 octubre 2017 setembre 2017 juliol 2017 juny 2017 maig 2017 abril 2017 març 2017 febrer 2017 gener 2017 desembre 2016 novembre 2016 octubre 2016 setembre 2016 juliol 2016 juny 2016 maig 2016 abril 2016 març 2016 febrer 2016 gener 2016 desembre 2015 novembre 2015 octubre 2015 setembre 2015 agost 2015 juliol 2015 juny 2015 maig 2015 abril 2015 març 2015 febrer 2015 gener 2015 desembre 2014 novembre 2014 octubre 2014 setembre 2014 agost 2014 juliol 2014


L'Ajuntament de Castelló porta aquest diumenge la seva campanya de dinamització a la plaça Juan Baptista Porcar de Castelló.\nDins de la campanya de dinamització dels parcs públics de la ciutat de Castelló, l'Ajuntament de Castelló ofereix diumenge que ve, 14 de gener, una nova proposta lúdica i festiva al voltant de la cultura i l'esport. En aquesta ocasió les activitats es desenvolupen a la plaça Joan Baptista Porcar de Castelló a partir de les 11 del matí.\nLa part musical anirà a càrrec del grup castellonenc Hummer Lema. El rap i el hip-hop posaran la nota lúdic-musical a la jornada que conclourà sobre les 13.30h. Per la seva banda, el Patronat d'Esports de Castelló s'ocupa de potenciar la part esportiva en aquest cas de la mà del Club Pilotari de Castelló. La Pilota Valenciana es converteix en aquesta ocasió en l'aposta esportiva per al públic assistent amb l'objectiu de fomentar la participació d'aquest esport autòcton. Al mateix temps, s'ofereix un ampli ventalldels anomenats "Juga Fusta" com una proposta educativa i d'entreteniment dirigida a un públic familiar.


L'Escola Oficial d'Idiomes celebra les Primeres Jornades Culturals a Olot - Garrotxa Digital\nOlot - Publicat a les 11:16h\nComentaris tancats a L’Escola Oficial d’Idiomes celebra les Primeres Jornades Culturals a Olot\nL’Escola Oficial d’Idiomes d’Olot organitza aquests dies les primeres jornades culturals del centre amb la voluntat de contribuir a la diversitat cultural que ofereix la ciutat. Es tracta d’una sèrie d’actes en anglès, francès i alemany que se celebren al Casal Marià d’Olot, totalment gratuïts i oberts a tothom. Se celebren fins aquest dijous.\nAquests dies el Casal Marià d’Olot està acollint les Primeres Jornades Culturals de l’Escola Oficial d’Idiomes, compostes per diversos actes. Ahir i avui s’estan organitzant conferències ofertes en anglès, a les 5, a 1/4 i 5 de 7 i 1/4 i 5 de 8 de la tarda. S’hi poden escoltar conferenciants de tot el món amb una gran varietat d’accents. Les conferències són gratuïtes i obertes a tothom. Avui acabaran amb un concert de música celta.\nAmb aquesta iniciativa, l’Escola Oficial d’Idiomes ha volgut contribuir a l’oferta cultural de la ciutat. Demà l’anglès deixarà pas al francès i l’alemany. A les 5 de la tarda s’hi farà un taller de música en alemany, a càrrec de Robert Faltus, i a les 7 se’n farà un altre en francès.\nL’Escola Oficial d’Idiomes d’Olot compta actualment amb uns 350 alumnes. Imparteix anglès de primer a cinquè fins al nivell C1 i francès i alemany de primer a tercer fins a B1. De cares al curs vinent incorporarà una novetat, i és que les inscripcions es faran via online. És previst que el període de preinscripcions s’obri a principis de setembre.\nL’Associació Olot-fotografia convoca, un any més, la beca Olot-Fotografia amb l'objectiu de promoure i estimular la creació fotogràfica. La beca s'atorgarà al millor projecte inèdit de creació fotogràfica i està dotada amb 3.500 euros. Joan Puigdemont,…\nCap de setmana frenètic a Olot amb el Nomad Festival i la 11a edició del Shopping Nit\nCap de setmana mogut el que ha tingut la capital de la garrotxa. I és que a banda de la celebració de Corpus, coincidia també l’aterratge de la primera edició del Nomad Festival a Olot, el festival de cultura, gastronomia, música, faràndula i també d’artesania.…


Taller formatiu: idees de negoci que aporten solucions a necessitats socials. – Calidoscoop\nNotíciesHome » Notícies » formació » Taller formatiu: idees de negoci que aporten solucions…\nEl pròxim 8 d’octubre realitzarem a “l’Espai per l’emprenedoria social, l’economia solidària i l’ocupació” de Sant Margarida i els Monjos (C/Sant Margarida, 14-24) el taller formatiu: idees de negoci que aporten solucions a necessitats socials (de 9:30 a 13:30).\nLa formació es gratuïta i cal inscripció prèvia a: economiasocial@smmonjos.cat o al 93.898.20.17\nIdentificar necessitats socials no cobertes o cobertes de manera insuficient,\nGenerar idees que aportin noves solucions a problemes social\nIdentificar oportunitats per reformular idees en emprenedoria social\nPosar en relleu els valors del cooperativisme i la necessitat de promoure una cultura emprenedora d’enfocament social.\nNo us perdeu aquesta ocasió per formar-vos emprenedoria social.\nprevious post: Aulacoop – Itinerari Educatiu d’Economia Social i Finances Ètiques\nnext post: Internacionalització pel creixement de l’Economia Social i Cooperativa


Manifest de professorat de l'IES Salvador Dalí\nManifest de professorat de l'IES Salvador Dalí0\n1664 23/02/2006, 09:57 Antonio-Ezpeleta-Pérez-i-36-signatures-més #Mobilitzacions,\nEls professors sotasignats de l'IES "Salvador Dalí" de El Prat de Llobregat volem expressar i comunicar una sèrie d'idees adreçades a altres claustres, així com als sindicats i al Departament d'Educació.\nEstem orgullosos de ser funcionaris, ningú no ens ha regalat res i ens han calgut molts esforços per tenir una plaça i un treball per a qualsevol segle, al marge de partits i de poders.\nNo estem d'acord amb la forma en què s'ha establert el fons de pensions per a funcionaris, sense cap consulta ni cap informació prèvia. Demanem dades concretes i que no ens arribin les notícies en forma de rumors.\nEstem preocupats davant la possibilitat que sota l'expressió "autonomia de centres" s'amagui el fet d'incrementar en 6 hores setmanals el marc horari fix dels professors d'institut. Pensem que no contribueix a millorar la qualitat de l'ensenyament i que és una mesura irracional: els professors necessitem temps per preparar les assignatures que impartim, i també per desconnectar-ne , i així afrontar millor la dura feina de les classes.\nDonem suport al manifest "En defensa de l'ensenyament secundari públic" de la Plataforma del Vallès, publicat a EL PAIS el 17 de novembre de 2005. Volem posar un exemple de les nostres preocupacions: en el "Pacte Nacional per a l'Educació" es diu que "Caldria superar, doncs, el concepte tradicional de funcionari, que no sembla compatible amb la noció de funció docent per al segle XXI. Convé, doncs, superar el concepte de "plaça en propietat definitiva", concepte que és molt del segle XIX..." Estem orgullosos de ser funcionaris, ningú no ens ha regalat res i ens han calgut molts esforços per tenir una plaça i un treball per a qualsevol segle, al marge de partits i de poders.\nDemanem als sindicats d'ensenyament o d'educació que abans de signar pactes facin l'esforç d'aconseguir un consens ampli i que ens informin dels passos que puguin canviar la nostra vida professional.\nUs convidem a enviar un text semblant a aquest, si esteu d'acord, tant als sindicats com a l'administració.


Queda impune la mort de l'empresari Jordi Comas Matamala • Ràdio Capital de l'Empordà\nQueda impune la mort de l’empresari Jordi Comas Matamala\nL'Audiència absol els dos acusats pel robatori durant el que va morir l'empresari de Platja d'Aro el 2012. El tribunal conclou que la prova indiciària "ha estat incapaç de suportar el pes d'una condemna".\nL’Audiència de Girona ha absolt els dos acusats de participar en el robatori durant el que va morir l’empresari de Platja d’Aro Jordi Comas el 18 de novembre del 2012. S’enfrontaven a penes de fins a 15 anys de presó. La sentència recull que la prova contra els dos processats era indiciària i que no ha estat suficient per acreditar-ne la participació: “La prova, per més sospitosa o fosca que pugui semblar, ha estat incapaç d’estendre un fil que pugui suportar el pes de la condemna”. L’Audiència conclou que no s’ha provat que un dels processats forcés una finestra perquè entressin els lladres ni que l’altre fes vigilància. El tribunal lamenta la incapacitat de la justícia per resoldre uns fets “particularment violents”.\nCap dels dos sospitosos –ni tampoc un tercer que està evadit de la justícia- que es van asseure al banc dels acusats estava acusat d’assassinat. De fet, el jutjat d’instrucció va arxivar la causa contra tretze investigats perquè no hi havia indicis per ubicar-los al lloc del crim ni en el moment en què es van perpetrar els fets. Per això, els processats estaven acusats de robatori.\n“És evident que els elements probatoris per atribuir l’autoria als dos acusats es fonamenten en prova indiciària”, argumenta el tribunal que remarca que no hi ha cap “element acreditatiu directe”: “No es van deixar en cap dels habitatges o als voltants restes orgàniques, empremtes, roba, instruments, armes o altres objectes que permetin assenyalar la seva participació”. A més, els assaltants duien guants, roba fosca i passamuntanyes que va fer impossible identificar-los.\n“La tesi que comprava joies robades i que per això hi havia el seu ADN al turisme on van aparèixer diverses capsetes que contenien part de les joies sostretes pot semblar falsa, perquè mai abans ho havia dit. Ara bé, es tracta d’una tesi raonable que, a més, va recolzada pel fet que ja té una altra condemna anterior per la compra d’objectes procedents de robatori en cases”, exposa la sentència.\nL’Audiència també apunta que la informació aportada per un confident policial incriminant aquest acusat “no és un mecanisme probatori apte”: “Si a aquesta informació se li volia donar valor autònom, s’hauria d’haver proposat el confident com a testimoni protegit”. Al judici, el Policia Nacional que va tractar amb el confident va descartar, un cop més, posar nom i cognoms al delator per no posar en risc la seva seguretat.\nLa investigació va poder situar l’altre acusat, a través d’imatges de videovigilància, prop de casa de l’empresari poc abans que es perpetrés l’assalt. També va parlar per telèfon amb l’acusat que està en rebel·lia. “L’acusat ha ofert explicacions a les dues circumstàncies, i és que venia droga i el van trucar per concertar una cita”, indica la sentència que afegeix que aquest processat vivia a la zona: “No és estrany veure una persona a les deu de la nit prop del seu domicili”.\n“Amb les proves que ens han presentat, som absolutament incapaços de convèncer-nos de la culpabilitat dels dos acusats”, conclou el tribunal que posa de relleu “la feina de les acusacions” per “teixir els fils per intentar provar la seva participació en uns fets tan violents i desgraciats”.\nNo es va jutjar l’assassinat però la mort violenta de l’empresari i president de la patronal gironina FOEG, Jordi Comas, va ser molt present durant tot el judici. Els informes no van ser una excepció i tant el fiscal Víctor Pillado com l’acusació particular, encapçalada pel lletrat Carles Monguilod, i l’advocada de la defensa del principal acusat, Olga Tubau, s’hi van referir. El fiscal va demanar disculpes a la família de la víctima per no haver pogut acreditar qui “va treure la vida a una persona i li va arruïnar a una altra” quan van perpetrar el robatori. Monguilod va afegir que “el sistema ha fallat a Jordi Comas i a la seva família”.\nEl tribunal també ha mostrat el seu “pesar per les incapacitats de l’administració de justícia, de la qual formem part, que es veu en molts ocasions impossibilitada de resoldre els gravíssims problemes personals de qui es veu forçat a acudir a ella”. “Aquest reconeixement no és cap consol, ni per a la víctima que ha patit la mort del seu marit, amén del seu propi patiment personal; ni per als acusats, que han patit situacions greus de privació de llibertat”.\n“És evident que la construcció d’un estat de dret, que confiï en les solucions legals i judicials, no pot fer-se d’esquenes a les víctimes. El seu dolor és inconsolable perquè la pèrdua és definitiva i no hi ha res que pugui reconstruir les vides estroncades. Però tampoc pot suportar-se la construcció de la vida social sobre la base de la condemna dels merament sospitosos perquè s’hagi arribat a la convicció personal de la seva culpabilitat”, conclou la sentència.\nArticle anteriorMiquel Abras: “La felicitat s’aconsegueix no pensant gaire”\nArticle següentVídeo: Xerrada amb el Monarca de la Bisbal


Blanco, Sumskis i Ninfa Estela com atletes més destacats | Notícies - Club Atletisme La Sansi, entitat que organitza curses populars a més de 20 ciutats d'Espanya\n30/10/2014 - Notícies\nBlanco, Sumskis i Ninfa Estela com atletes més destacats\nEl proper diumenge 2 de novembre a les 10h el Club Atletisme La Sansi organitzarà per segona edició i amb la col·laboració de l’Ajuntament de Sentmenat la mítica 29a edició pujada i baixada a Guanta. Cursa que formarà part del calendari de la Federació Catalana d’atletisme i puntuable per la Lliga Championchip.\nEls participants podran fer els 12,3 quilòmetres per un circuit que sortirà i arribà davant de l’Ajuntament de Sentmenat. L’organització obsequiarà als participants amb una bossa d’obsequis, i una samarreta tècnica fluor 42k. A més, podran gaudir de guarda-roba, nom al dorsal, calaixos de sortida, sortejos, milers de fotografies i vídeos gratuïts i més sorpreses.\nLa matinal comptarà amb proves per als més petits, que donaran el tret de sortida a les 9.30h\nParticiparan atletes com l’olímpic Josep Lluis Blanco, Edgars Sumskis de Letonia, o en noies Ninfa Estela de Paraguay.\nEls guanyadors de l’ any passat van ser Josep Lluis Blanco, i en dones Hasna Bahom (Marroc).\nLes inscripcions a la web www.pujadaguanta.com, on a més s’hi pot trobar tota la informació necessària per arribar a Sentmenat, fotos del recorregut, inscripcions, horaris de les curses, reglament, consells...\nMés información: pujadaguanta@lasansi.com www.pujadaguanta.com


Telegrames polítics just abans de començar l’aturada política nadalenca\nActualitzada 23/12/2017 a les 06:46\nCap a Andorra.\n1. Crisi als liberals. En clau interna, un tret als peus. Dels uns i dels altres. En clau de país, una excel·lent notícia si s’acaba confirmant que d’aquesta crisi en sortiran dos partits, un de liberal (Ld’A) i un de conservador (un nou CNA?). Perquè l’oferta política, com més clara millor, i liberal i conservador són dues visions polítiques del món massa antagòniques en molts punts com per conviure en unes mateixes sigles (tot i que soc conscient que el trencament no té res a veure amb tot això). I perquè la fragmentació en opcions ideològiques coherents pot acabar pressionant a la llarga a favor d’un canvi en el sistema electoral d’unes forces condemnades a la irrellevància a menys que facin coalicions incomprensibles i inexplicables.\n2. Comunicació política. Un doble exemple paradigmàtic de com ens fem un embolic amb ella. Vaig aplaudir molt fort una tribuna que Vicenç Mateu va publicar el 14 de novembre al Diari. No entenc, en canvi, que el síndic parli com a síndic des del Facebook de Vicenç Mateu.\nCap a Catalunya.\n1. En unes eleccions amb sistema representatiu, amb set forces potents, i que funcionen en clau de bloc, donar-li massa importància al concepte de “força més votada” no té sentit.\n2. És hora d’anar superant les rigideses de les campanyes electorals. Parlo de la jornada de reflexió, de les enquestes i dels debats. Pel sentit que tenien aquestes eleccions i pel teló d’acer existent entre unionisme i independentisme, els debats útils eren els debats dins dels dos blocs que s’enfrontaven. I després sumeu-ne d’altres, si voleu.\n3. El principal indicador que ens demostra que això del 21-D va ser més un referèndum que una altra cosa és que una força sense presència territorial (cap alcalde) obtingui el 25% dels vots.\n4. El bloc independentista manté percentatge de vots. Però amb l’unionisme havent assolit el sostre de mobilització. I havent tastat les conseqüències de la independència (fuga d’empreses, bloqueig institucional, etc.). És el mateix percentatge però és més significatiu i més convençut. Enterrem ja la metàfora del soufflé?\n5. Amb perspectiva, el més greu de tot plegat serà la persecució de formes de reivindicació pacífiques en paral·lel a la tolerància dels mètodes de l’extrema dreta.


Comunicació de canvi de titularitat d'activitats - Ajuntament de Montornès del Vallès\nPortada > Ajuntament - Seu electrònica > Serveis i tràmits > Tràmits i gestions > Comunicació de canvi de titularitat d'activitats\nLa sol·licitud de canvi de nom comporta la transmissió de la llicència o autorització entre l'antic i el nou titular, sense que produeixi modificacions respecte a la llicència anterior i que no suposi ampliació de superfície, potència o producció que afectin les condicions d'evacuació o seguretat, adequació o similars.\nLa comunicació no tindrà validesa si no es presenta tota la documentació especificada a l’apartat "Documentació a aportar".\nÀrea del Territori (2a planta Ajuntament)\nTelèfon: 93 572 11 70 (ext. 1)\nVisites a concertar amb l'enginyer tècnic els dilluns d'11:30 a 14 h\nUn cop efectuada aquesta comunicació l’Ajuntament actualitzarà les dades en el Registre corresponent.\nEl nou titular de l’activitat.\nQue en cas d’actuar com a representant legal, es disposa de tots els poders necessaris per presentar la comunicació i rebre, si s'escau, les corresponents comunicacions i/o notificacions.\nFormulari de comunicació del canvi de titularitat d'activitats\nDeclaració conjunta de transmissió de titularitat de l'expedient d'activitat\nSegons la Llei 16/2015, de 21 de juliol (executiva des del dia 13/08/2015), els canvis de titularitat de totes les activitats iniciades amb Declaració Responsable s'hauran de fer amb el formulari de Declaració responsable d'obertura.\nLlei 16/2015, de 21 de juliol, de simplificació d’activitat administrativa de la Generalitat de Catalunya i dels Governs Locals


El PP acusa al PSPV de "saquejar" a les famílies de Cabanes amb la pujada dels fems\nLa portaveu del PP, Ana Obiol, lamenta que "la irresponsabilitat i falta de previsió del PSPV passe factura als veïns quan el PP va aplicar dues rebaixes consecutives"\nObiol (PP): “Ens enfrontem a una crisi i el PSPV sols sap pujar impostos. És la seua forma de sagnar encara més a les famílies a les quals saqueja de forma indiscriminada”\nEl Partit Popular de Cabanes ha mostrat el seu ferm rebuig al 'tasazo' imposat pel PSPV en els fems i que comportarà que les famílies paguen l'any vinent 10 euros més pel servei de recollida. “L'acord que el PSPV va adoptar aquest passat dimarts de forma unilateral obligarà als veïns de Cabanes a pagar un 13% més pels fems sense rebre cap contraprestació a canvi”.\nAixí ho ha considerat la portaveu del PP a Cabanes, Ana Obiol, qui ha reivindicat la “protecció i defensa de les famílies” enfront d'un PSPV “que només sap pujar impostos. Ho ha demostrat de forma reiterada i ho continua fent encara que ens enfrontem a una crisi cada vegada més present”.\nPer a Obiol, “la irresponsabilitat i falta de previsió del PSPV al capdavant del consorci de fems de la zona nord no han de pagar-la les famílies de Cabanes”. La portaveu del PP en la localitat considera que “el que hauríem de fer és baixar-los els impostos als veïns, com sempre ha defensat el PP, però mai saquejar les economies domèstiques que ja estan malparades per un increment de l'atur i una desacceleració econòmica de la qual ja tothom parla”.\nDes de Cabanes, “el PP seguirà al costat dels veïns enfront dels qui només volen rascar-los les butxaques”. “Ja ho vam demostrar quan vam governar, baixant-li la taxa als veïns en un moment de crisi”. En efecte, en 2011, Francisco Artola va rebaixar la taxa de fems un 20% i posteriorment, Estrella Borrás, la va rebaixar més d'un 40%. “Volem que aquestes mesures fiscals que només ataquen a les famílies cessen per un canvi de política que invertisca en els veïns”. Per al PP, tal com assenyala Obiol, “aquesta és l'única manera de garantir futur i oportunitats als qui servim, els nostres ciutadans”.


El Ball Cerdà de la Seu farà enguany un acte de reconeixement a Elvira Farràs — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / El Ball Cerdà de la Seu farà enguany un acte de reconeixement a Elvira Farràs\nEl Ball Cerdà de la Seu farà enguany un acte de reconeixement a Elvira Farràs\nAquest diumenge de Festa Major es recordarà la tasca que la docent i activista cultural va dur a terme per revitalitzar la tradició, que enguany compta amb unes 200 parelles\nAssaig del Ball Cerdà\nL'organització del Ball Cerdà de la Seu d'Urgell farà aquest diumenge de Festa Major, al migdia a la plaça Patalín, un acte en record d'Elvira Farràs, una de les persones que més va contribuir a preservació d'aquesta tradició. Farràs va morir aquest mes de juny als 95 anys.\nEn el transcurs del Ball Cerdà, just després de l'entrada dels dansaires, es recordarà la tasca que va dur a terme la docent i activista cultural urgellenca per salvar el Ball Cerdà durant les dècades de 1960 i 1970, quan la participació estava minvant. Està previst dedicar-li unes paraules de record segons ha explicat una de les organitzadores, Dolors Carrillo.\nPer tal de consolidar-lo encara més de cara al futur, s'està treballant en la creació d'una associació que ha de servir, entre d'altres, per disposar d'un registre de participants i recopilar altres dades que puguin ser útils per tenir-ne una història escrita. L'objectiu és que l'associació entri en funcionament abans de l'any que ve amb la voluntat de posar sobre el paper els passos que la conformen o la normativa relativa a edats i vestimenta, entre d'altres. L'objectiu és que tant aquesta documentació, com el cens de participants que s'està creant, siguin una eina de consulta a partir de la qual es pugui elaborar una història escrita sobre el ball, segons explica Guiu que, després de més de 30 anys participant-hi, ara també ensenya al grup de joves i adults que hi prendran part diumenge.\nFins aquest divendres, les 200 parelles que hi participen acudeixen als assajos previs d'una dansa popular que antigament tenia com a finalitat mostrar-se davant del públic per anunciar l'imminent casament. "El simbolisme del Ball Cerdà és el d'un xicot que dona a conèixer a la seva promesa", segons ha recordat a l'ACN una altra de les organitzadores, Montse Guiu, que conclou que l'essència de la dansa tradicional de la Seu és "mostrar la bellesa i l'amor enmig de la festa".\nActualment, al ball hi prenen part persones de totes les edats, des dels quatre als més de vuitanta anys. Al 2016, a més, va ser declarat com a Element Festiu Patrimonial d’Interès Nacional, un reconeixement que per Guiu ha de motivar la seva preservació de cara al futur i perquè la població valori que "tenim un tresor i l'hem d'anar mantenint i polint". En aquest sentit, la coordinadora considera que cal contribuir a que els més petits l'estimin i "contagiïn" aquest sentiment a d'altres persones per tal de mantenir viva la tradició que ara mateix representa "la columna vertebral" de la Festa Major de la Seu.\nEl Ball Cerdà, que oficialment té un origen incert, s'ha ballat de forma pràcticament ininterrompuda des de finals del segle XIX. Actualment hi ha moltes parelles de dansaires formades entre amics o pares i fills. En el cas de Dolors Carrillo, porta gairebé 40 anys ensenyant-lo al grup d'infants i joves, tot i que la seva participació es remunta a l'època en què encara existia el darrer esbart de la Seu d'Urgell.


Hannah Gadsby: Nanette - Directorfrustrat\nPosted on 11/07/2018 by Pau Garriga\nSempre s’ha dit que l’humor és una manera d’afrontar els traumes; una defensa, un escut que un mateix crea per superar els problemes. El que molt poques vegades es diu és que l’humor no elimina aquests traumes, només els deixa amagats en un petit racó. Hannah Gadsby posa aquest fet de relleu i també que riure’s d’un mateix té un preu. En un punyent monòleg d’una hora de duració, la còmica australiana despulla la seva ànima davant d’un bocabadat auditori.\nNanette arranca com qualsevol monòleg, amb Gadsby sola davant l’audiència utilitzant experiències i opinions personals per arrencar rialles als espectadors. Hannah Gadsby sempre ha reconegut la seva homosexualitat i molt sovint la utilitza en els seus espectacles però mai com ho fa en aquest. Després d’uns primers minuts de rialles incòmodes sobre ser més o menys lesbiana i el que va representar ser gai a Tasmània, Gadsby dóna el primer toc d’atenció a l’audiència amb què representa fer humor d’un mateix i com funcionen els acudits en un monòleg. En aquest punt el riure es congela i es crea una tensió brutal a l’ambient. Plenament conscient dels ritmes, Gadsby torna a l’humor alleugerint la càrrega que havia posat sobre el públic però només és un breu descans fins a arribar als últims vint minuts on la humorista deixa anar tota la ràbia i frustració contra les injusticies que li han tocat viure al llarg dels anys. Un tram final on l’humor queda apartat de l’escenari per donar pas a una brutal crítica sobre la societat on vivím i on Gadsby enfronta a l’espectador a unes veritats incòmodes però no per això menys certes.\nEl colpidor monòleg de Gadsby agafa encara més força quan veus la intensitat i la ràbia amb la qual la humorista explica alguns dels moments més durs de la seva vida i com han marcat la seva personalitat i la seva manera d’enfrontar-se al món.\nEl monòleg es pot veure a Netflix i hauria de ser de visionament obligatori per tothom. Hannah Gadsby va més enllà de l’humor i ens ofereix una lliçó de vida que fa reflexionar i ens ofereix un punt de vista que massa sovint oblidem. Alguns monòlegs podran fer més riure o ser més irreverents però dubto que mai cap arribi al nivell on ha arribat Hannah Gadsby amb Nanette.\nopinió, Televisió hannah gadsby, nanette, netflix


El PP recorrerà el "pucherazo" del PSOE per la trama de les paperetes falses\nEl Partit Popular de Castelló recorrerà el "pucherazo" del PSOE pel parany de les paperetes falses. Així l'anunciat avui la secretària general del PPCS, Elena Vicente - Ruiz, després de conèixer que la Junta Electoral Central ha admès la sol·licitud del Partit Socialista de Castelló de declarar nul·les les paperetes del Partit Popular corresponents a les Eleccions Generals de 2016 emeses en sobres de vot per correu.\nVicente Ruiz, que ha qualificat “d'autèntic escàndol” que Subdelegació i Correus, tots dos dirigits pel PSOE, “hagen enviat als veïns de Castelló paperetes falses només del Partit Popular i que ara damunt van a donar com nul·les perquè eren del 2016”, ha assegurat que “a més de denunciar-ho a la Policia Nacional, com ja hem fet, ho reclamarem en totes les taules i demanarem que es conserven totes les paperetes, coste el que coste, perquè si tota la ruta depèn del PSOE i al final és el PSOE el que guanya, lògicament, ens hauran de donar la raó”.\nAixí mateix, la secretària general del PPCS, que s'ha preguntat “quants milers de vots nuls va a perdre el Partit Popular de Castelló pels paranys de l'esquerra”, ha denunciat que “si fem cas a les enquestes, aqueixes paperetes poden ser les que determinen qui guanya en la província de Castelló i no ens sorprèn perquè el PSOE sempre ha utilitzat tot per a governar”.\nEs dóna la circumstància que l'actual president de Correus és Juan Manuel Serrano, exjefe de Gabinet de Pedro Sánchez i qui va augurar que “si amb 200.000 euros he aconseguit portar a Pedro a la Moncloa, imagina't ací”. “És una trama moguda per l'aparell socialista i és el Partit Popular el gran perjudicat en aquesta història”, ha manifestat la dirigent del PPCS.\nTant és així que el PP presentarà una querella directament contra Serrano i contra tots els implicats en aquesta trama que s'ha urdido des del PSOE per a perjudicar els votants del PP una vegada s'esclareixin els implicats després de la recerca de la Fiscalia promoguda per la denúncia del PP de Castelló.


Una dona fuma davant de l’Hospital del Mar.\nAuns cent metres de qualsevol hospital s'aixeca una espècie d'estàtua a l'estil de Roy Lichtenstein en què diu que a partir d'aquell lloc ja no es pot fumar. Es tracta d'un tòtem al costat del qual se solen trobar els ciutadans avorrits. Ells no són pacients, però comencen a impacientar-se. Fa temps que van a aquest establiment que encara és públic però que acaba a poc a poc amb el seu públic. Al voltant de l'escultura d'un cigarret enorme coincideixen totes les converses del dia. Diu la cançó que el fum cega els teus ulls, però en realitat el fum provoca estranyes i fecundes converses.\nAhir, al costat de la petita foguera del tabac proscrit, tres homes i una dona parlaven sobre el temps d'espera que els corresponia als seus parents per arribar al paradís terrenal d'un llit. Es queixaven de les demores, però també dels silencis que els tenallaven. Un d'ells, potser el més alarmista, es despatxava entre la fumera per l'aparició a la televisió d'un personatge que alertava la ciutadania que les drogues, el tabac i també l'alcohol eren molt dolents. «Jo ja sé que el vi conté alcohol, però no cal que ens facin creure que una ampolla de vi equival a tres o quatre cubates». A prop de la ciutat, a les vinyes verdes del Penedès, també solen queixar-se d'aquesta identificació malèvola entre la bondat del vi i la perversió viciosa de l'alcohol. En això tots els fumadors es posen ràpidament d'acord.\nArriba un cinquè personatge. Parla d'un familiar que fa dues hores que està esperant que algú l'atengui. S'uneix a la conversa i afegeix una mica de llenya al foc. «He vist per la televisió que a Catalunya una de cada dues persones pateix sobrepès». L'home es toca la panxa com afirmant que el sobrepès es té però no es pateix. El cor dels fumadors aixequen la veu, no en va estan molt lluny de l'entrada de l'hospital i ho poden fer. «Estic fart que em diguin el que hem de fer i el que no hem de fer», exclama un rebel amb causa. «Ho diuen pel nostre propi bé», afegeix la dona mentre encén el seu segon cigarret.\nUn antic afiliat al Partit Popular recorda la figura d'Aznar en el moment de preguntar-se: «A veure, ¿qui s'atreveix a dir les copes que he de beure i les que no?». Estem en plena eufòria salutífera i les autoritats s'entesten a dir si s'ha de menjar sa, com si algú fos un gurmet del que és insà. I insisteixen en la necessitat de fer una dieta oficial que ens salvi de les pèrfides dietes espontànies.\nFinalment, el nouvingut, fart de tantes hores o potser dies d'espera diu: «¿Com s'atreveixen a aconsellar- nos una vida saludable si ells mateixos es dediquen insistentment a tancar plantes hospitalàries i a deixar-nos sense possibilitat de llit?». Sense cap mena de dubte els consells d'avui semblen una contradicció amb l'acció de govern. De la mateixa manera que els recaptadors d'impostos com Montoro consideren que és perfectament lícit guardar els estalvis en una sicav estrangera per estalviar-se la tributació de les seves pensions.\nAixí és la vida del pacient impacient. Se'ls commina a la responsabilitat mentre assisteixen a la irresponsabilitat dels seus dirigents als quals ells mateixos han votat. Serem grassos, però almenys no haurem de demanar permís per ser-ho.


Quatre títols per al CT Urgell al Circuit Juvenil\nper Redacció - Fotografia: Club Tennis Urgell 29/07/2013 00:00h\nQuatre títols per al CT Urgell al Circuit Juvenil| Redacció - Fotografia: Club Tennis Urgell\nEl Club Tennis Urgell ha tancat amb quatre títols la seva participació al Circuit Juvenil, disputat a les instal·lacions del Club Natació Lleida de la capital del Segrià. Tot i jugar en una pista ràpida, a la que no estan del tot acostumats els jugadors del Club Tennis Urgell, preparats per SLAM, els resultats han estat increïbles i posen de relleu el salt qualitatiu que estan donant aquesta temporada.\nPep Canyadell ha estat el jugador amb més guardons al imposar-se en categoria infantil i cadet. En la primera, Canyadell s’ha desfet a la final d’Àlvaro Barranco (CT Lleida) per 6-4 i 7-6. En la segona, el triomf ha estat davant Roger Lera (CT Lleida), per 6-4 i 6-1.\nGerard Farré no va poder celebrar la victòria a la final aleví, donat que es va trobar davant un fort contrincant com Marc Anelo (Mas Duran de Cervera), 6-4 i 6-1.\nEn categoria cadet femenina, Yolanda Pifarré es va imposar a Janet Pérez (CN Lleida) per 6-4 i 6-3 i Irene del Agua va tancar la bona actuació del CT Urgell al vèncer per 6-2 i 6-1 a Núria Pérez (CT Lleida) a la final aleví femenina.\nVictòria del Lleida Esportiu amb 4 gols de Mata


Fotos: Handbol Esplugues L'Esplugues ha estat el segon equip en derrotar el Sant Martí Adrianenc\nEsplugues 30-27 Sant Martí Adrianenc\nImatge del partit (@espluguesenjoc)\nEls espluguins van sumar davant del líder la seva cinquena victòria consecutiva, un triomf de mèrit que els serveix per donar un pas més cap a la consecució del tercer lloc que hauran de lluitar dur amb Granollers B i OAR Gràcia.\nAntes del partido el equipo del @HEsplugues salió con los más pequeños y pequeñas del club pic.twitter.com/zhJnYx23Sf\n— @EspluguesEnJocRadio (@espluguesenjoc) March 7, 2020\nL'ambient a Les Morers va ser magnífic per viure un gran partit d'handbol. La primera part va ser molt igualada, però quasi sempre amb avantatges locals entre un i dos gols, que faltant poc per al descans van arribar als tres (14-11). Però dos gols visitants i un penal fallat en l'últim instant per l'Esplugues van deixar el marcador en un ajustat 14-13.\nGooolllll para marchar de 3 goles de diferencia. @HEsplugues @SAdrianenc pic.twitter.com/fbl5AkPMTn\nA la represa l'Esplugues va sortir molt fort en defensa i resolutiu en atac i va obrir un forat de cinc gols quan encara no s'havien complert els deu minuts (21-16), després d'un parcial de 7 a 3. A partir d'aquí intercanvi de gols, però sense que el líder es pogués acostar mai a menys de dos gols. Amb el 28-26 a falta de menys de dos minuts encara estava tot per decidir, i dos gols de dos dels jugadors més emblemàtics de l'equip local, com són Pi i Martorell, van acabar decidint el partit.\nEl màxim golejador de l'equip local van ser l'extrem Josep Maria Grau, amb 5 gols, tot i que va ser desqualificat als 46 minuts. El van secundar Joan Pi, Mario Rivas i Sergi Pérez, tots amb 4. Per part visitant Eloy Félez (7) i Adrià Cumplido (6).\nEls dos equips saludant-se esportivament al final del partit (@espluguesenjoc)\nAlegría del Senior Masculino del @HEsplugues tras la importante victoria de esta tarde noche ante el lider. pic.twitter.com/lCcnrPe4b2\n2019-20 Esplugues - Sant Martí Adrianenc 30-27\nBanyoles 26–32 Joventut Mataró\nPablo Vela va ser el màxim golejador (imatge del partit de la 1a volta a Mataró)\nL’equip banyolí tenia esperances dipositades en aquest partit, però es va veure clarament superat per un equip que va jugar amb molta tranquil·litat per la seva posició a la taula i es va retrobar amb el triomf després de la derrota a casa davant Poblenou.\nL'equip del Pla de l'Estany veu tallada la seva reacció i a més veu com, després de la victòria del Palautordera a Poblenou, la zona de salvació s'allunya a 5 punts.\nL'equip maresmenc va sortir molt fort i va agafar un avantatge de 6 gols (4-10) a l'equador de la primera part. Els banyolins van reduir la diferència a la meitat al descans (11-14), però a la represa l'equip de Sergi Rodríguez va tornar a posar la directa i amb un parcial de 0 a 3 a mitjans del segon període va obrir el forat als 7 gols (18-25) deixant decidit el partit.\nEl màxim golejador va ser el jugador visitant Pablo Vela amb 11 gols, amb els qual s'enfila ja al quart lloc de la taula de golejadors del grup.\n2019-20 Banyoles- Joventut Mataró 26-32\nPoblenou 24-27 Handbol Palautordera\nEra un partit semblant a l’anterior, però a la pista de l’equip millor classificat, i en aquest cas l'equip que es va emportar el triomf va ser el visitant que era el més necessitat. Els palauencs van trencar així una ratxa de set partits sense conèixer el triomf i s'allunyen de la zona de descens que deixen a 5 punts.\nL'equip vallesà dominava al descans per 14-17 i a la represa va anar controlant bé la situació.\nEls màxims golejadors van ser el pivot local David Garcia i el lateral visitant Nil Sabadell, amb 6 gols cadascun.\n2019-20 Poblenou - Palautordera 24-27\nSant Cugat 35-36 Granollers B\nEl Granollers B va guanyar per la mínima davant un Sant Cugat que va fregar la sorpresa davant el tercer classificat. Va ser un partit molt igualat amb alternatives a la primera part i amb empat a 17 al descans. La mateixa tònica a la segona part entrant-se en els cinc minuts finals amb empat a 32 gols. A falta de 20 segons el 34-36 marcat per Oriol Prat va decidir el matx.\nL'equip local continua sense assegurar la permanència i els visitants es mantenen en tercer lloc amenaçats per l'Esplugues.\nEl màxim golejador va ser el visitant Ferran Hernàndez (12 gols) i per part local Adrià León (9).\n2019-20 Sant Cugat- Granollers B 35-36\nLa Roca 37-31 Sant Joan Despí\nL’equip roquerol va tornar a guanyar a casa, cosa que no havia pogut fer en els dos últims partits. Va superar de manera treballada a un equip santjoanenc que tot i perdre continua cinc punts per sobre del descens.\nLa superioritat local ja es va manifestar amb un 19-14 al descans, però a la represa l'equip local va haver de resistir els intents d'aproximació del rival (29-27), per acabar sentenciant en un bon final.\nEl màxim golejador va ser el local Joan Blanco amb 9 gols.\n2019-20 La Roca - Sant Joan Despí 37-31\nSant Quirze 32-12 Sant Vicenç\nEls dos equips al final del partit. Foto: fb Handbol Sant Quirze\nL’equip “kiri” amb la classificació per a les fases molt a prop va fer tota una exhibició defensiva, demostrant perquè són l'equip menys golejat, deixant el Santvi en només 12 gols, en el que és tot un rècord. Al minut 25 el marcador estava en 15-2.\nEl màxim golejador va ser el local Àlex Berbel amb 6 gols.\n2019-20 Sant Quirze - Sant Vicenç 32-12\nSant Esteve Palautordera 24-25 Salle Montcada\nEs preveia igualtat entre dos equips igualats a punts i així va ser. Al final l'equip montcadenc es va poder retrobar amb el triomf després de tres derrotes, donant un pas quasi decisiu per a la permanència veient els pocs punts que estan sumant els dos últims classificats.\nAl descans el marcador estava en 11-10, però a la represa l'equip local va sortir decidit a sentenciar el matx i a l'equador de la segona part guanyava per 20-16. Però l'equip montcadenc va tancar la defensa i va guanyar amb un gol sobre el temps.\nEls màxims golejadors van ser els visitants Josep Quirós i Víctor Sáez amb 7 gols cada un, davant un equip que no va comptar amb el seu golejador Jordi Planas.\n2019-20 S.Est. Palautordera- Montcada 24-25\nSant Esteve Sesrovires – OAR Gràcia Sabadell, AJORNAT fins al 17 d’abril


/imgs/20070501/img.motor.01.jpgDavant de la preparació d’un llarg viatge amb cotxe, començar la ruta amb la consciència tranquil·la després d’haver visitat el taller per a la seua posada al punt és tan important com equilibrar el volum de l’equipatge que ens acompanya amb el seu pes. Un vehicle sobrecarregat, o amb la càrrega distribuïda de forma incorrecta, augmenta la possibilitat de sofrir un accident. Les maletes i la resta de paquets s’han de repartir de manera ordenada perquè no comprometen l’estabilitat del vehicle, molesten els ocupants o dificulten els moviments o la visibilitat del conductor.\nL’equipatge just i ben distribuït\nDistribuïm els paquets de forma que els més pesants, encara que no siguen els més voluminosos, estiguen per sota: les maletes més grans i rígides s’han de col·locar al fons, i la resta de l’equipatge per sobre. Així mantindrem el centre de gravetat del vehicle al més baix possible.\nCol·loquem la càrrega al maleter de forma compensada perquè no afecte l’estabilitat del cotxe. No posem tot el que pesa més a un costat i el que pesa menys a un altre.\nNo oblidem que en cap cas la suma del pes en buit del cotxe més la dels ocupants i la de l’equipatge ha de superar el pes màxim autoritzat que figura en la targeta de característiques tècniques del cotxe.\nNo col·loquem l’equipatge dins de l’habitacle del vehicle, ja que pot resultar molt perillós en cas de frenada o accident. A més, si viatgem amb xiquets és fonamental que gaudisquen d’un mínim d’espai i de mobilitat perquè no se senten oprimits i inquiets.\nTinguem en compte que l’existència a l’interior del cotxe d’objectes amb arestes o superfícies tallants augmenta el risc de lesions dels ocupants en una col·lisió.\nCol·loquem tots els objectes – fins i tot els més lleugers – al maleter del cotxe. No els deixem mai a la safata posterior. A més de reduir el camp de visió del conductor, es poden convertir en perillosos projectils davant d’una col·lisió. Una simple botella d’aigua equivaldria a una massa de 25 quilos en una col·lisió i provocaria ferides serioses als passatgers.\nRecordem que el comportament del cotxe canvia quan va carregat. La conseqüència principal, a més de la pèrdua de potència -més evident com menys motor tinga-, és que en cas de frenada notarem que la distància s’allarga.\n/imgs/20070501/img.motor.02.jpgSempre que siga possible i una vegada acabat el procés de càrrega, emboliquem l’equipatge amb una xarxa protectora ancorada als punts de subjecció previstos per a això al maleter. D’aquesta forma, en cas de produir-se una maniobra brusca o un accident, limitarem el desplaçament de la càrrega i la seua possible irrupció a l’habitacle.\nEvitem portar l’equipatge a la baca del cotxe. Quan siga imprescindible, evitem que els paquets sobreïsquen del perímetre del vehicle i assegurem-nos que estiguen ben subjectats i que la part del davant no quede més elevada que la del darrere. Les millors baques són les tancades, també anomenades cofres portaequipatges, concebudes com a maleters hermètics, amb pany i forma aerodinàmica.\nL’ús del cofre aporta una gran seguretat en qualsevol desplaçament que fem, perquè evitarà possibles despreniments del sostre, com pot passar amb altres sistemes més senzills -les baques- que van adaptats al sostre del vehicle.\nTriem el model adequat a la càrrega que transportem habitualment -hi ha cofres amb capacitat de fins a 450 litres-, d’acord amb la grandària del nostre vehicle. N”hi ha models “curts” i quadrats, d’aproximadament 1,40 metres, i “llargs”, de fins a 1,90 metres de longitud.\nEls cofres portaequipatges són relativament cars (de 120 euros a 600) i són un destorb quan no s’usen perquè cal un lloc per a guardar-los. Sospesem bé la conveniència de comprar-ne un si no l’hem d’usar amb una certa freqüència.\nEls models més pràctics són els que s’obren des dels dos costats. Faciliten la col·locació de l’equipatge i el seu accés, i en cas que es trenque uns dels panys el cofre no queda inutilitzat.\nEls models amb obertura cap enrere dificulten la col·locació de la càrrega en la part del davant del cofre si l’angle d’obertura és reduït.\nTraguem més partit a l’espai disponible ficant el contingut que haguem de guardar al cofre en bosses petites i flexibles. Evitem les maletes grans i rígides: són més pesants i creen espais morts que impedeixen aprofitar la seua capacitat.\nConvé saber que per a col·locar el cofre al cotxe cal adquirir unes barres adequades al nostre vehicle i amb el sistema d’instal·lació i d’ancoratge de l’aparell.\nEl cofre portaequipatges ha d’anar centrat al sostre del cotxe, sense sobresortir.\nUna vegada instal·lat, prenguem la precaució de mesurar l’altura total del vehicle, barres i cofre inclosos (pot augmentar fins a 60 cm), sobretot davant de la possibilitat d’haver d’estacionar-lo en un pàrquing cobert.\nLa seguretat és el principal punt dèbil d’aquests complements, en especial en els més senzills, per la qual cosa no serà sobrer escollir un model que incorpore un bon tancament de seguretat. Evitem deixar-hi dins objectes de valor.\nNo deixem instal·lat el cofre portaequipatges quan no siga necessari, perquè afecta l’aerodinàmica del vehicle i amb això el consum, ja que l’augmenta entre un 10% i un 15% depenent de les dimensions.


El Ripollès, concentrat en un pessebre gegant de 58 metres quadrats | NacióRipollès\nper Isaac Muntadas, Ripoll, 7 de desembre de 2018 a les 16:24 |\nLes festes de Nadal a Ripoll són sinònim d'una nova edició del pessebre monumental. Aquest pessebre gegantí, instal·lat al Museu Etnogràfic de Ripoll per quart any consecutiu, és obra de Toni Colomé i Joan Monmany. Colomé, lampista de professió, fa més de 30 que es va aficionar a muntar un pessebre de grans dimensions en què, tot i que s'hi poden veure les escenes més clàssiques com el naixement de Jesús, destaca sobretot per reproduir a la perfecció i amb molta fidelitat alguns dels edificis més emblemàtics de la comarca. En definitiva, no deixa de ser un ''Ripollès en miniatura''. Aquesta és la vintena edició del pessebre monumental i fa uns 8 o 9 anys que es munta de forma ininterrompuda.\nMonmany ha explicat que la primera vegada que van muntar oficialment aquest pessebre va ser entre els anys 1988 i 1990 a les escoles Vedrunes de Ripoll. Llavors, el pessebre només mesurava entre 2 i 3 metres quadrats pels 58 que té en l'actualitat. Unes 19 vegades més gran que la seva primera aparició davant del públic. Al principi de fer-se aquest pessebre, havien construït cases que no eren representatives però arrel de la construcció del Monestir de Santa Maria de Ripoll, van animar-se a fer maquetes a escala reduïda d'edificis o construccions emblemàtiques de la comarca. Com per exemple, tot el complex del santuari de Montgrony, el pont Vell de Sant Joan de les Abadesses, les esglésies de Sant Pere de Camprodon i de Santa Cecília a Molló o el pont de la Cabreta de Campdevànol. Així fins a una vintena de mini-construccions.\nEl pessebre monumental té una mida de 58 metres quadrats Foto: NacióRipollès\nTot el Ripollès en ''miniatura''\nUn dels somnis de Colomé i Monmany és aconseguir que els 19 pobles de la comarca hi siguin representats. De moment, n'hi ha 9 que tenen algun tipus de construcció; per tant, en faltarien una desena més. ''Haurem de tirar la paret del museu a terra'', ha dit Monmany tot rient. Depenent de la complexitat de l'edifici, hi havia anys que se'n feia un de nou; tot i que n'hi havia d'altres que tardaven dos anys a acabar-se. ''Tampoc ha de ser alguna edifici molt representatiu, però ens ha d'agradar la seva forma i la manera d'estar construït'', ha apuntat Monmany.\nEntre Colomé i Monmany visiten in situ els espais que volen recrear i, un cop allà, prenen mides i filmen els detalls per poder-lo construir. Colomé és l'encarregat de fer les maquetes; mentre que Monmany ha inventat la majoria dels mecanismes com el que fa moure una serradora, unes campanes, un gronxador o una forja.\nEl què no ha sabut respondre Monmany és quantes figures componen aquest pessebre. ''Potser n'hi ha 150 o més'', ha assenyalat. Segurament, entre animals i figures humanes n'hi ha força més. Tot i així, el fidel ajudant de Colomé sí que ha precisat la presència de 9 caganers i 5 pixaners repartits per tot el pessebre. Pels més petits també hi ha el repte de trobar-hi un mico i un ós panda amb barretina, ''però haurem de posar un cartell perquè la gent sàpiga que hi són''.\nEl pessebre té parts que són mòbils, com per exemple, aquest gronxador Foto: Isaac Muntadas\nUn muntatge laboriós\nMonmany ha exposat que el muntatge el fan entre ell i Colomer. Llavors, hi ha un parell o tres persones més que els ajuden a traslladar el material cap al museu. En total, per muntar aquest pessebre monumental hi han estat 115 hores -gairebé 5 dies-. A aquesta xifra s'hi han de sumar entre 15 i 20 hores més de trasllats. En canvi, a l'hora de desmuntar-lo costa menys i hi estan una setmana més. ''Unes 200 hores entre muntar i desmuntar'', ha especificat.\nJust després d'haver-lo inaugurat aquest divendres al matí, una cinquantena de persones de totes les edats ja han pogut veure'l en només mitja hora. El pessebre es podrà visitar de forma gratuïta fins el proper diumenge dia 6 de gener. De dimarts a dijous es pot veure de 10 a 13.30h i de 16 a 18h; els divendres i dissabtes de 10 a 13.30h i de 16 a 19.30h; els diumenges de 10 a 14h i de 17.30 a 19.30h; mentre que els dies 25 i 26 de desembre i 1 i 6 de gener es podrà visitar de 12 a 14h i de 17.30 a 19.30h.\nEl complex de Montgrony és una de les construccions estrella del pessebre Foto: NacióRipollès\nFires i festes, pessebre mounumental, Museu Etnogràfic de Ripoll, Joan Monmany, Toni Colomé, Monestir de Santa Maria de Ripoll, caganers, edificis emblemàtics, pessebre monumental


Un consumidor troba una dent humana en una napolitana de xocolate importada de França\nFrança haurà d'investigar l'ocorregut per a conéixer les causes exactes de com una dent va poder arribar fins al brioix i, seguidament, a la boca d'un consumidor castellanoleonés\ndiumenge, 17 d’octubre 2021 - 15:35h\n- Un cas investigat\n- La dent d'una altra persona entre el seu menjar\n- AESAN investiga\n- Dificultats per a descobrir l'origen\n- Tot molt controlat\n- Un incident inexplicable\n- De dents humanes a ulleres graduades\n- En risc la salut del consumidor\nImagineu-se que esteu menja'n-se tan agust el seu dolç preferit i de sobte troben una dent humana dins. És el que li va passar a un consumidor resident a Castella i Lleó, que estava menja'n-se una napolitana de xocolate, i la dent estava incrustada en la massa. Així consta en una notificació del Sistema d'Alertes Ràpides d'Alimentació de la Unió Europea (RASFF, en les seues sigles en anglés), EL PAÍS, ho va confirmar per l'Agència Espanyola de Seguretat Alimentària i Nutrició (AESAN). Algo que immediatament es va fer viral a Twitter.\nUn cas investigat\nEste cas, inaudit, i qualificat de "absolutament excepcional" per totes les fonts consultades, ha dut a obrir una investigació. Conclosa a Espanya en esbrinar que el producte procedia de França, ara són les autoritats d'este país les que han de comprovar l'origen del brioix i l'ocorregut en la planta de producció.\nLa dent d'una altra persona entre el seu menjar\n"El cas comença quan un ciutadà es queixa que en menjar una napolitana de xocolate s'ha trobat la dent d'una altra persona", explica Paloma Cervera, subdirectora d'alertes alimentàries de la AESAN. "Les autoritats competents de Castella i Lleó es van traslladar a l'empresa productora i van comprovar que esta es limita a enfornar masses congelades importades de França, sense major manipulació del producte. El següent pas ha estat la notificació a França perquè facen els controls pertinents", detalla esta responsable de seguretat alimentària.\nNo se sap més informació sobre el succeït, ja què França no ha ofert ara com ara més informació sobre la investigació oberta, però la AESAN no considera necessari adoptar més mesurades, com la retirada de productes, a l'espera de la conclusió de les perquisicions. "No considerem que hi haja un risc objectiu per a altres consumidors que requeresca mesures addicionals. El cas no s'ha tramitat com una alerta en el sistema RASFF, sinó com una informació d'interés a seguir. L'esperable és que siga un cas puntual i que el risc per al consumidor ja ha passat amb la troballa de la dent", afegeix Cervera.\nDificultats per a descobrir l'origen\nLa AESAN i els experts en seguretat alimentària consultats recorden la gran dificultat que suposa descobrir amb certesa l'origen dels objectes estranys que a vegades es descobreixen en els aliments. Del procés de producció, la distribució, la venda al detall i fins i tot la manipulació que fa del producte el mateix consumidor —sense dubtar mai de la seua versió dels fets—, "hi ha tantes fases, moments i raons per les quals un cos estrany pot haver arribat aquí que, si el problema no es repeteix o sorgeix un vincle clar, és molt probable que el cas quede sense resoldre", explica José Juan Rodríguez, professor titular de Nutrició i Bromatologia per la Universitat Autònoma de Barcelona (UAB) i amb més de tres dècades d'experiència en el camp de la seguretat alimentària.\n"Ha de ser una cosa molt excepcional el que ha ocorregut perquè els controls de qualitat de les plantes de producció fan pràcticament impossible el que este cas pot donar a entendre: que una persona a la qual se li mou una dent manipule la massa en preparació i li caiga sense que ningú, ni ell mateix, s'adone o avise. Estos processos estan molt mecanitzats i controlats", explica Rodríguez.\nTot molt controlat\nA les fàbriques de brioixeria industrial, compte este expert, tots els ingredients són dosats i pesats al detall per màquines específiques, introduïts mecànicament en una altra màquina pastadora, de la qual al seu torn ix la massa col·locada sobre una banda que, en les últimes fases del procés, serà tallada a trossets, se li afegirà el xocolate i passarà a ser ultracongelada després de ser enrotllada.\nUn incident inexplicable\n"Tot això es fa a més en ambients asèptics, amb tot protegit amb malles o xarxes d'acer... I malgrat tot això, és cert que a vegades apareixen cossos estranys de difícil explicació. Quan s'ha descobert l'ocorregut, les raons han anat des d'incidents quasi inexplicables a treballadors que volien perjudicar l'empresa, entre moltes altres", informa Rodríguez.\nEste expert explica que no és tan infreqüent que en productes carnis —alguns embotits o hamburgueses— es troben dents de porc "que a vegades poden confondre's amb els humans, encara que això molt estrany en rebosteria industrial". "Això ja seria especular, però una explicació molt poc plausible seria que s'haja utilitzat llard de porc en lloc de mantega en la massa i que una dent de l'animal s'haja introduït en la cadena de producció. Una altra, que el producte provinga en realitat d'un tercer país amb menors controls... És un fet tan excepcional que dóna peu a tot tipo d'especulacions", conclou Rodríguez.\nDe dents humanes a ulleres graduades\nSembla que això de trobar objectes o cossos estranys en productes de consum quotidià s'ha convertit en una cosa cridanera al nostre país en els últims mesos. A l'abril d'este mateix any, també ens va sorprendre la notícia que una jove gaditana va trobar unes ulleres a l'interior d'una bossa de patates fregides.\nPareix un 'Fake' però no ho és. També confirmaren el succés les autoritats sanitaries. En este cas, la mateixa empresa implicada, s'ho prengueren a risa.\n"Hola! Primer de tot, et demanem disculpes. Les nostres patates fregides estan tan riques perquè tenen 'duende'! Les ulleres són de Manolito, t'intentarem enviar una foto seua i una caixa dels nostres productes. Sense les seues ulleres no veu res, però tu gaudiràs de les nostres patates", van comentar a Paula, la jove que les va trobar.\nEn risc la salut del consumidor\nRisses a part, el que és cert és que este tipo de situacions són una greu negligència que pot posar en risc la salut del consumidor.\n"Una dona mostra com un supermercat es va prendre la seua comand al peu de la lletra" "'Al bisbe li donen per cul' i altres títols en col·legis de l'Ajuntament de Castelló"\ntuit viral xocolata napolitana dent humà


Espaiós immoble situat a prop del port d'Alacant, amb plaça d'aparcament amb accés directe a l'habitatge.\nAquest habitatge, que té una superfície de 231 m² i orientació sud-est, gaudeix d'impressionants vistes a la mar gràcies a la seva ubicació a la sisena planta d'un edifici a primera línia.\nEl pis disposa d'un meravellós saló de 70 m² distribuït en dos ambients, amb accés a la terrassa de vidre amb vistes a port d'Alacant i a la mar.\nL'habitatge es compon també de quatre dormitoris dobles, dos banys complets amb banyera (un d'ells privat) i un lavabo de cortesia a la banda de l'ampli rebedor amb vestidor. Així mateix, ofereix molt espai d'emmagatzematge, amb armaris encastats totalment folrats en tots els dormitoris i al passadís.\nLa cuina es presenta totalment equipada en una estada separada a la sala. Aquí trobem també una zona de rebost i galeria.\nTot el immoble presenta terres de marbre, tancaments d'alumini / Climalit, aire condicionat, ascensor i gas ciutat. Compte a més amb accés adaptat per a minusvàlids i una plaça d'aparcament gran.\nSi el que busca és un pis amb estades àmplies, magnífiques visites a la mar i prop de tots els serveis, no s'ho pensi més i poseu-vos en contacte amb nosaltres.\nL'habitatge es troba a primera línia de mar, a prop del port d'Alacant.\nEnvoltada de tot tipus de serveis, bars i restaurants, està ben comunicada amb la sortida per anar a l'aeroport (a només 20 minuts amb cotxe). L'estació d'autobús està just davant, mentre que l'estació de tren és a 5 minuts caminant.


El professor-tutor – Web Isabel de Villena\nEls professor-tutor segueix sent la persona responsable d’establir la comunicació amb les famílies dels alumnes que estan al seu càrrec. És la persona que recull la informació dels professors sobre els alumnes, la posa a la disposició dels pares i també s’entrevista amb aquests de manera que hi hagi la major coordinació possible en l’actuació de les famílies i l’escola.\nCom que seria molt difícil aplicar un currículum obert de forma coherent sense un tutor que orientés l’alumne, l’acció tutorial és un element bàsic dins del disseny curricular.\nLes orientacions personal i acadèmica acompanyen l’alumne al llarg de tota l’etapa secundària obligatòria. L’orientació professional s’accentua en la mesura que finalitza l’etapa i l’alumne no vol continuar estudis i es troba en la necessitat de decidir sobre el seu futur professional.\nL’acció tutorial és responsabilitat de tots els professors de l’etapa; tots poden ser orientadors, si bé se sol assignar un professor-tutor per a fer el seguiment més de prop d’un grup d’alumnes. Aquest seguiment es fa en dos àmbits: l’individual i el col·lectiu. El tutor entrevistarà els seus alumnes individualment prestant una atenció personalitzada. El tutor té una hora setmanal de treball amb tots els seus alumnes. Tots els aspectes de dinàmica de grup i referents a l’orientació curricular necessitaran aquest temps.


Projecte de distribució de programari en català - Wiki de Softcatalà\nAquest projecte té com a objectiu oferir la infraestructura necessària per a poder crear fàcilment CD-ROM amb programari en català. Neix de la necessitat de tenir una manera de proveir aquest tipus de CD-ROM a associacions, universitats, governs i usuaris que volen distribuir programari en català.\n1 Objectius del projecte:\n2 Programa instal·lador\n3 CD-ROM de programari gratuït en català\n4 CD-ROM de programari lliure en català\n5 Distribucions GNU/Linux\n6 Personalitzant els CD-ROM\n8 Codi Font\n- Crear i matenir un instal·lador per a Microsoft Windows altament configurable. - Mantenir un CD-ROM de programari gratuït en català. - Mantenir un CD-ROM de programari lliure en català. - Col·laborar amb institucions i col·lectius que vulguin personalitzar aquests CD-ROM.\nAra mateix estem usant aquesta estratègia en quant a programes instal·ladors:\n- El nostre propi instal·lador per a Microsoft Windows - Un fitxer HTML per a Linux degut a la gran varietat de plataformes per a què està disponible. - Un fitxer HTML per a Mac.\nTeniu el codi font de l'instal·lador per a Windows aquí. Esta alliberat sota llicència GPL. Requereix la biblioteca Expat per tal d'analitzar l'XML de la configuració.\nCD-ROM de programari gratuït en català\nAquest CD-ROM té com objectiu aplegar programari gratuït en català.\nRequisits perquè un programa sigui acceptat en aquest CD-ROM:\n- Ha d'estar en català, això inclou almenys el programa i la seva instal·lació. - Ha de ser gratuït per l'usuari i tenir tota la seva funcionalitat disponible. No s'admeten demostracions comercials de programes o programes amb característiques no funcionals (programari de prova o shareware). - Els programes han de tenir bona qualitat i funcionar correctament.\nTeniu la versió actual del CD-ROM a ftp://ftp.softcatala.org/pub/softcatala/cd-roms/cds/programari_gratuit/\nCD-ROM de programari lliure en català\n- Ha d'estar en català, això inclou almenys el programa i la seva instal·lació. - Ha de ser programari lliure i usar una llicència lliure reconeguda per la Free Software Foundation com a tal. - Els programes han de tenir bona qualitat i funcionar correctament.\nTeniu la versió actual del CD-ROM a ftp://ftp.softcatala.org/pub/softcatala/cd-roms/cds/programari_lliure\nAvui dia pràcticament totes les distribucions GNU/Linux es troben catanitzades. Fins i tot, hi ha distribucions específiques com Catix amb l'objectiu de crear versions especials d'aquest sistema en català. Està fora de l'abast d'aquest projecte crear una distribució de GNU/Linux.\nPersonalitzant els CD-ROM\nUs encoratgem a agafar els CD-ROM i personalitzar-los a les vostres necessitats afegint tot allò que poguem necessitar. El fitxer de configuració de l'instalador us permet eliminar, afegir, i configurar tot allò que necessiteu amb gran flexibilitat en platafoma Windows. En altres plataformes, simplement heu d'editar els fitxers HTML corresponents.\nVoleu suggerir un programa per afegir als CD-ROM? Voleu crear un CD-ROM en català diferent als exposats i vols encarregar-te del seu manteniment? Voleu ajudar a provar els CD-ROM que crea el projecte? Apunta't a la llista distribució que fem servir per coordinar-nos.\nEn les següents webs podreu trobar el codi font de les aplicacions lliures que s'han inclòs en aquest CD-ROM.\nMozilla, FireFox, i ThunderBird.\nCatix - Catix és una compilació de programari lliure en català GNU/Linux que funciona completament des del CD-ROM\nThe OpenCD - Projecte que té com a objectiu crear un CD-ROM de programari lliure per a Windows.


Últims Documents | L'escola de músics i jpc\nCONVOCATÒRIA D’AJUTS A JOVES AMB TALENT EN L’ÀMBIT DE LA MÚSICA.\nL’Escola de Músics i JPC des de la seva creació, al 1992, ha lluitat per millorar la qualitat de l’ensenyament musical a Catalunya treballant amb gran il·lusió amb l’objectiu d’ensenyar als alumnes a gaudir i expressar-se mitjançant la música. Creiem que la música és un art, un llenguatge universal, una manera d’expressar-se, i per tant, s’ha de gaudir en totes les seves etapes d’aprenentatge intentant que arribi a tothom per igual, sense tenir en compte diferències socials, culturals i/o econòmiques.\nEn línia amb aquesta tasca us comuniquem que, un curs més, hem aconseguit signar un conveni de col·laboració entre la cadena d’hotels Praktik i L’Escola de Músics i JPC per promoure una línia d’ajuts econòmics per a joves amb talent en l’àmbit de la música. Adreçat a totes aquelles famílies amb dificultats econòmiques , amb joves, amb edats compreses entre els 12 i 25 anys, inscrits pel curs 2017-18 a L’Escola de Músics i JPC.\nUs adjuntem les bases dels ajuts perquè pugueu preparar els documents necessaris el més aviat possible.\nLa Convocatòria dels ajuts s’obra el 16 d’octubre i es tanca el 16 de novembre.\nCONVOCATORIA D’AJUTS A JOVES AMB TALENT EN L’ÀMBIT DE LA MÚSICA.\nLa cadena d’hotels Praktik té la voluntat de promoure l’educació musical i de les arts aplicades facilitant –en tot allò que li sigui possible— que els joves del Raval (d’entre 12 i 25 anys) puguin accedir a la formació artística i musical, que és una eina més que els ajuda en el seu creixement personal i cultural i també al desenvolupament de la seva creativitat.\nEl barri del Raval acull una gran nombre de joves amb talent que no tenen l’oportunitat de seguir els seus estudis i les seves aspiracions queden truncades. Aquest fet fa que el barri també en surti perjudicat perquè perd el valor cultural que podria oferir.\nAmb aquesta iniciativa es vol contribuir a la igualtat d’oportunitat, la cohesió social entre la població juvenil i al progrés del barri, alhora que es dóna l’oportunitat de millorar a aquells que tenen talent i voluntat d’accedir a una formació superior.\nEs convoca un programa de beques per realitzar estudis musicals a l’Escola de Músics i JPC (Escola de Música JPC, SL)\nL’alumnat que sol·liciti aquestes beques haurà de complir els requisits següents :\nSer estudiant en el moment de la sol·licitud de la beca o haver estudiat en els darrers 3 anys, a les escoles o instituts de secundari del barri o a la mateixa Escola de Músics i JPC.\nNo gaudir d’ajuts o subvencions, pel mateix concepte, atorgats per altres administracions públiques o ens públics o privats.\nSuperar el curs en l’ensenyament què l’alumne o l’alumna està matriculat en el moment de sol·licitar l’ajut.\nMatricular-se a L’Escola de Músics i JPC pel qual se sol·licita la beca. .\nRequisits específics i mèrits\nAquesta col·laboració neix amb la voluntat d’ajudar econòmicament a aquells estudiants que destaquen per ser joves amb talent, motivació, inquietud, compromís i un bon expedient acadèmic i que es troben amb dificultats econòmiques.\nLa voluntat és ajudar econòmicament a aquestes famílies i afavorir la continuació dels estudis iniciats pels seus fills, reemborsant una part de les despeses dels cursos musicals.\nD’acord amb la disponibilitat pressupostària, es determinarà el nombre de beques ofertes cada curs.\nL’alumnat que vulgui sol·licitar aquestes beques haurà d’adreçar una carta de motivació a la comissió de valoració i acomplir amb els requisits estipulats a la Base II\nLa carta de motivació, juntament amb la documentació indicada a la Base IV d’aquest document, s’hauran de presentar a la secretaria de L’Escola de Músics i JPC, carrer del Carme, 15-19, abans del dia 17 de novembre de 2017 dins de l’horari de la secretaria de l’Escola.\nDocumentació a presentar per sol·licitar les beques:\nDeclaració de la renda familiar (i per a empresaris o autònoms l’impost de societats o IRPF d’activitats econòmiques) on s’acrediti el nivell d’ingressos de la unitat familiar.\nHaver fet la preinscripció del curs\nL’expedient acadèmic dels estudis cursats.\nEs nomenarà una comissió de valoració que estarà constituïda per:\nQui dota econòmicament la beca de col·laboració\nEl director i cap d’estudis de l’Escola de Músics i JPC\nUn professional extern\nDos representants dels professors de l’Escola\nLa comissió, en el termini màxim de 15 dies a partir de l’últim assenyalat a les bases per a la presentació de sol·licituds, resoldrà les sol·licituds presentades, amb la documentació que s’hi adjunti, l’acta de la sessió i les propostes d’adjudicació que consideri pertinents.\nEn el supòsit que dos o més alumnes tinguin la mateixa puntuació i que hi hagi la necessitat de desempatar, la comissió podrà decidir fer una entrevista personal amb cada un dels alumnes per prendre la decisió\nLa resolució de la comissió serà comunicada al beneficiari de la beca mitjançant carta dirigida a l’alumne a l’adreça postal que figura a la carta de motivació\nL’alumnat que no hagi obtingut beca se li comunicarà la resolució i podrà formar part d’una llista d’espera. En el cas que es produeixi una renúncia, la Comissió podrà concedir la beca a una persona de la llista d’espera.\nEn la selecció dels candidats es tindran en compte els criteris següents:\na)Idoneïtat dels candidats:La comissió de valoració avaluarà la idoneïtat dels candidats segons el seu currículum, la valoració dels representants de la Comissió i la seva motivació, fins a un màxim de sis punts.\nb) Criteris de renda familiar: En les propostes d’adjudicació, els criteris de renda familiar es valoraran fins a un màxim de tres punts.\nc) Residència: Es puntuarà amb dos punts l’alumnat que resideixi en el barri del Raval i amb un màxim d’un punt l’alumnat que resideixi en el districte de Ciutat Vella.\nBASE VII. Documentació\nCaldrà entendre que l’alumne becat renuncia voluntàriament a la beca si, en el termini establert a la resolució, no es presenta a la Secretaria de l’Escola. En aquest cas, es concedirà la beca a la primera persona de la llista d’espera, d’acord amb el que s’ha indicat a la Base V.\nEls L’alumne becat ha de formalitzar la matricula abans de l’inici del curs per tal de poder realitzar els seus estudis .\nBASE VIII. Obligacions\nEl becari o la becària haurà de tenir la condició d’estudiant de l’Escola durant tot el temps que gaudeixi de la beca.\nEl professor responsable de l’alumne becat vetllarà per l’acompliment del progrés acadèmic de l’alumne becat i comunicarà al director de l’Escola els possibles casos d’incompliment i altres circumstàncies i el director de l’Escola ho comunicarà a Praktik, als efectes d’obertura d’expedient i revocació, si escau, de la beca concedida.\nEn cas de renúncia a la beca, el becari o la becària, haurà de presentar una carta de renúncia dirigida al director de l’Escola. L’escola haurà de comunicar-ho a Praktik en un termini màxim de 5 dies des de la data que l’alumne ha presentat la renuncia.\nBASE IX. Revocació\nL’adjudicació d’aquesta beca, se n’hagi o no abonat l’import, podrà ser revocada, amb la tramitació prèvia del corresponent expedient, per les següents causes:\nSi l’assoliment dels objectius curriculars és insuficient.\nSi l’adjudicatari de la beca incompleix qualsevol de les obligacions assumides en acceptar la beca.\nEn cas d’absència justificada de l’alumne/a per malaltia, quan aquesta es prolongui durant un temps superior al 20% del total del curs acadèmic, la beca quedarà suspesa temporalment\nBASE X. Incompatibilitats\nEl benefici de les beques és incompatible amb:\na)El gaudiment de qualsevol altra beca o ajut que comporti una prestació de col·laboració.\nL’alumne/a becat ha de comunicar immediatament al director de l’Escola el fet que hagi sobrevingut alguna causa d’incompatibilitat o la pèrdua d’algun dels requisits necessaris per gaudir de la beca. En aquests casos, el director de l’Escola ho comunicarà a Praktik que disposarà l’extinció de la beca.\nAjuts econòmics (beques) per a estudis musicals 2017/18 d’EMIPAC\nEn línia amb aquesta tasca i desprès de molts anys lluitant i treballant conjuntament amb l’EMIPAC ( Associació d’Escoles de Música de Catalunya), de la que formem part com a membres actius de la junta.\nÉs un plaer per a nosaltres comunicar-vos que, per trecer any consecutiu, s’ha signat un nou conveni de col·laboració entre l’Ajuntament de Barcelona i l’EMIPAC per promoure una línia d’ajuts econòmics per l’educació musical, adreçat a totes aquelles famílies amb dificultats econòmiques , amb fills, nascuts entre el 1993 i el 2013, inscrits pel curs 2016-17 a una escola de música autoritzada pel Departament d’Ensenyament de la Generalitat de Catalunya, com L’Escola de Músics i JPC.\nLes bases i la sol·licitud de la convocatòria dels ajuts les podreu trobar a la WEB d’EMIPAC.\nUs adjuntem les bases dels ajuts i la sol·licitud perquè pugueu preparar els documents necessaris el més aviat possible.\nLa Convocatòria dels ajuts s’obra el 17 de març i es tanca el 11 d’abril.\nEMIPAC aconsella que:\nReviseu l’apartat 7.1 de les Bases, mireu la documentació que demanem.\nPer a facilitar-vos les tasques enguany numerem la documentació d’aquesta forma:\nDocuments 1 i 2: Són la Sol·licitud d’Ajut i el Certificat de l’Escola que us omplirà l’Escola. En la tercera pàgina disposeu d’una fulla que servirà de comprovant del que heu presentat quan ho porteu al nostre despatx.\nDocument 3: Certificat d’Empadronament: Cal demanar a les Oficines del vostre Districte de l’Ajuntament de Barcelona que us lliuri aquest Certificat que ha d’acreditar que la unitat familiar està empadronada a Barcelona.\nDocument 4: Fotocòpia de la totalitat de pàgines emplenades del Llibre de Família\nDocument 5: Declaració de IRPF corresponent a l’exercici 2015.\nDocument 6: Justificant documental d’haver abonat la matrícula al curs pel qual es demana l’Ajut.\nAltres documents: Si s’escau, cal que ens aporteu la Fotocòpia del Carnet de Família Nombrosa, Certificat acreditatiu de la discapacitat superior al 33% reconeguda per la Generalitat i Carnet de família monoparental. Tots aquests documents han de ser vigents des del 2015.\nPer a qualsevol altre dubte podeu consultar-nos, ens podeu trobar als horaris habituals de secretaria:\nMatins de dilluns a divendres de 10 a 14h C/Carme 15-17 Tel: 933 010 718\nTardes de dilluns a divendres de 16 a 21h C/Riera Alta 10 i 43, C/Carme 15-17 Tel: 934 410 031\nAquest correu electrònic està adreçat a totes aquelles famílies que estiguin interessades en buscar un institut que s’adapti el màxim possible a les necessitats educatives dels vostres fills (estudiants de música), pel proper curs o per futurs cursos.\nLa Directora de l’Institut Pau Claris m’ha enviat aquest correu electrònic convocant a totes aquelles famílies que estiguin interessades en conèixer el seu projecte educatiu i musical, que actualment estan aplicant, conjuntament amb L’Escola de Músics i JPC.\nEspero que aquesta informació sigui del vostre interès i que aquelles famílies que estan interessades tinguin l’oportunitat de anar a la reunió de l’institut Pau Claris\nPer a qualsevol dubte, ens podeu trobar als horaris habituals de secretaria:\nTel: 933 010 718\nTardes de dilluns a divendres de 16 a 21 h\nC/Riera Alta 10 i 43, C/Carme 15-17\nTel: 934 410 031\nUs fen arribar un petit resum de la reunió informativa que vam fer el passat 24 de novembre per a totes aquelles famílies que estan interessades a buscar un institut que s’adapti el màxim possible a les necessitats educatives dels seus fills (estudiants de música), pel curs vinent o per futurs cursos.\nTambé us adjuntem el cartell que anuncia l’acte de presentació de l’Institut Pau Claris el dilluns 1 de desembre a les 16:00h per a totes aquelles famílies que volen conèixer o accedir al centre.\nEs va parlar:\n1. Normatives d’accés als diferents instituts pels estudiants de música.\nInstituts de zona.\nInstituts especials Oriol Martorell o Institut Balmes (Necessari fer una prova d’accés).\nExplicació del nou projecte engegat al Institut Pau Claris el curs 2014-15 conjuntament amb L’Escola de Músics i JPC\nExplicació de la simultaneïtat d’estudis de l’ESO i la música i les diferents convalidacions que es poden obtenir.\n2. Presentació i resum de com està avançant el projecte engegat el curs passat a l’Institut Pau Claris.\nProjecte innovador que utilitza la música com a eina per millorar l’èxit escolar.\nEls beneficis que la música proporciona a l’educació general.\nEls aspectes on la música incideix més: Intel·lectuals, emocionals i físics.\nMolta implicació per part de l’equip directiu i del claustre de professors del Pau Claris.\nProjecte educatiu molt transversal amb totes les assignatures i nivells amb molts projectes engrescador pels alumnes.\nProposta de l’institut d’adequar els horaris a les necessitats d’aquells alumnes que volen compaginar els estudis de música amb l’Institut.\nActualment grups flexibles i reduïts fins al batxillerat.\n3. Explicació de la acollida del projecte Pau Claris i L’Escola de Músics i JPC per part de les AMPAs de les escoles Pere Vila, Fort Pienc, Cervantes, Parc de la Ciutadella i Baixeres.\nMolt d’Interès per part de les AMPAs que el projecte funcioni.\nRepresentants de les AMPAs Fort Pienc i Pere Vila van explicar la situació passada, actual i el seu desig de apostar per l’Institut Pau Claris per les següent raons: Espais adequats i amplis. Equip Directiu i de mestres cohesionats i molt implicats. Projecte educatiu molt potent amb molts projectes i amb la música com a eina per millorar el rendiment i l’èxit escolar.\n4. Es parla de les possibles reunions de les AMPAs amb els pares interessats de L’Escola de Músics i JPC. S’explica que tots els pares de L’Escola de Músics i JPC que vulguin poden anar a l’acte de presentació(reunió informativa) del dilluns 1 de desembre de 2014 a les 16h que farà l’Institut Pau Claris per a les escoles Baixeres, Cervantes, Fort Pienc, Parc de la Ciutadella, Pere Vila per a conèixer l’institut i el seu\n5. Torn de paurales.\nLes famílies van expressar les seves inquietuds i els seus dubtes.\nEls representants de les AMPAs van explicar la seva visió.\nTothom va considerar molt interessant el projecte sempre i quan un grup de famílies de L’Escola de Músics i de les diferents AMPAs del barri s’apuntin a l’institut.\nFinalment el representant de l’AMPA del Fort Pius també ens va convidar a la seva reunió informativa que es farà al desembre, ja ens comunicaran el dia l’horari i el lloc de la reunió.\nUs preguem que confirmeu via correu electrònic la vostra assistència a la reunió del dilluns dia 1 de desembre a l’Institut Pau Claris.\nPer a qualsevol dubte, ens poseu trobar als horaris habituals de secretaria: Matins de dilluns a divendres de 10 a 14 h C/Carme 15-17 Tel: 933 010 718 Tardes de dilluns a divendres de 16 a 21 h C/Riera Alta 10 i 43, C/Carme 15-17 Tel: 934 410 031 Molt cordialment Jordi Farrés L’Escola de Músics i JPC.\nUs convidem a una reunió informativa adreçada a totes aquelles famílies que estiguin interessades a buscar un institut que s’adapti el màxim possible a les necessitats educatives dels seus fills (estudiants de música), pel curs vinent o per futurs cursos.\nNormatives d’accés als diferents instituts pels estudiants de música. Presentació i resum de com està avançant el projecte engegat el curs passat a l’Institut Pau Claris.\nExplicació de l’acollida del projecte Pau Claris i L’Escola de Músics i JPC per part de les AMPAs de les escoles Baixeras, Cervantes, Fort Pienc, Parc de la Ciutadella i Pere Vila.\nPossible reunió de les AMPAs amb els pares interessats de L’Escola de Músics i JPC.Torn obert de paraules.\nPer tot això, convoquem una reunió per tractar tots els temes que encara no tingueu clars per resoldre possibles dubtes.\nLa reunió es farà el dilluns 24 de novembre a les 20:30 a Riera alta 10\nSi coneixeu altres famílies que no són de l’escola però que estan interessades o que es troben en la mateixa situació que vosaltres i volen ser informades poden venir.\nUs preguem que confirmeu via correu electrònic la vostra assistència a la reunió.\nPer a qualsevol dubte, ens poseu trobar als horaris habituals de secretaria:\nBenvolguts pares, mares i alumnes de l´Escola de Músics i Escola de Música JPC:\nCom cada any, un cop finalitzat el curs us vam enviar, la informació acadèmica, el calendari escolar, etc.\nRecordeu que les notes i els butlletins els trobareu a CentrosNet (veure full annex). Us recomanem que us descarregueu els butlletins, perquè a partir de l’1 de setembre actualitzarem les dades del curs 2014-2015.\nSi encara no heu formalitzat la matrícula del curs 2014-2015 us demanem que ho feu el més aviat possible per poder reservar la vostra plaça i ajustar els horaris disponibles a les vostres necessitats.\nUs recordem que les classes comencen el dilluns 8 de setembre.\nL’Escola de Músics i Escola de Música JPC, us convida a una reunió informativa on tractarem diferents temes del vostre interès.\nPresentació de l’escola per part de l’equip directiu: Informació general.\nPresentació del cap d’estudis, dels caps d’àrea i del professorat.\nPresentació de la programació curricular de centre.\nReunions per àrees i tutories.\nPer motius d’espai i d’horaris la reunió es durà a terme al poliesportiu del CEIP Milà i Fontanals ( entrada per C/Carme cantonada Agustí Duran).\nDimarts 2 de setembre de 2014 a les 19h (Aforament limitat)\nDemanem la vostra confirmació a secretaria.\nPer a qualsevol dubte, ens trobareu a partir del dimarts 1 de setembre en els horaris habituals de secretaria :\nTel.: 93 301 07 18\nCalendaris 2014-15 alumnes-1 ·\nCarta alumnes centrosnet 2013-2014


ACN Vilafranca del Penedès 31-08-2019 07:03\nDiada castellera de Sant Fèlix. Castellers de Vilafranca\nLa Coordinadora de Colles Castelleres de Catalunya ha condemnat aquest dissabte la presumpta agressió sexista que va patir una periodista durant la diada de Sant Fèlix per part d'un casteller. La vicepresidenta de l'entitat, Inés Solé, ha assegurat que "a ningú li tremolarà el pols" si han de "prendre decisions", un cop s'hagi tancat la investigació policial i judicial, i ha subratllat que seguiran treballant perquè no torni a passar "enlloc, ni encara menys a les colles". Des de la coordinadora també han donat suport a la periodista i estudiaran si organitzen algun tipus d'acció reivindicativa per denunciar els fets.\nSegons Solé, des de la Coordinadora de Colles Castelleres de Catalunya fa molt de temps que treballen en qüestions de gènere. En aquest sentit, ha assenyalat que han fet "passes endavant" però encara "queda molt per treballar".\n"Això és un problema i una xacra que hi ha en aquesta societat, on impera un patriarcat amb el que fins fa pocs dies es toleraven, es permetien i fins i tot es feien mofes d'aquests tipus d'actitud", ha lamentat Solé.\nDes de l'entitat castellera han remarcat la "valentia" de Clàudia Climent en denunciar els fets i han assenyalat que els ha "activat i posat les piles". "No en passarem ni una", ha sentenciat Solé. En aquest sentit, ha remarcat que volen "acompanyar la Clàudia en aquesta situació esgarrifosa i indescriptible".\nA la vegada, Solé ha explicat que estudiaran si prenen algun tipus d'acció des de la comissió d'Equitat de la Coordinadora, de la qual n'és responsable. Abans però, volen esperar a l'evolució de la investigació policial i judicial. "Ens han demanat molta prudència perquè hi ha una investigació en curs, en tant que pot evolucionar amb un nombre més gran de detencions o declaracions", ha argumentat.


« Amanida d’estiu\nBullirem les patates amb la pell i tot, les pelarem i les reservarem.\nPrepararem una vinagreta amb una part de vinagre per tres d’oli, sal i pebre. Ho batrem ben batut i afegirem un raig de crema balsàmica per espessir-ho.\nDisposarem les mil fulles de la següent manera: Una capa de patata laminada, una capa de bacallà esmicolat i una capa de bolets, anirem repetint aquesta operació acabant amb una capa de patates.\nPer últim ho amanirem ben amanit amb la vinagreta i ens ho menjarem ben fresc.\nEls bolets si són de temporada millor, també es pot fer amb xampinyons o bolets congelats, etc.


Vila moderna de disseny, amb excel·lents materials com el formigó, el marbre i el vidre i amb una zona exterior envejable, porxos coberts i una piscina d'aigua salada desbordant amb zona chill-out, sobre una parcel·la de 614 m² en venda a Pozuelo.\nAquesta increïble casa compta amb una superfície construïda de 622 m² distribuïts en 3 plantes sobre una parcel·la de 614 m², amb un jardí decorat per professionals de l'paisatgisme i amb una piscina desbordant d'aigua salada de gairebé 20 m².\nLa combinació dels materials triats com són el formigó, el marbre i el vidre aconsegueixen que la casa projecti luxe i elegància.\nL'habitatge es troba en una zona cèntrica de Pozuelo d'Alarcón, a només 5 minuts a peu de l'estació de tren de Pozuelo, a prop de l'envejable avinguda d'Europa, molt a prop de botigues, restaurants, col·legis i locals.\nS'accedeix a l'habitatge per un carrer sense sortida, que condueix directament a l'entrada de la propietat.\nA l'entrar per la planta principal, ens rep un elegant rebedor que ens condueix a un gran saló-menjador a dos altures amb grans finestrals blindats i amb una llar de foc de grans dimensions. L'espaiós saló-menjador de planta oberta té molta llum natural gràcies a unes vidrieres de sòl a sostre que donen directament a jardí. Aquestes es poden deixar obertes per crear una única sala d'estar.\nMés endavant, trobem la cuina de gairebé 20 m² dissenyada per A-zero amb mobles lacats en blanc i negre, totalment equipada amb electrodomèstics d'alta gamma, amb el taulell i superfícies de la gamma Krion, de la marca Porcelanosa. A la cuina tenim un rebost que facilitarà el nostre dia a dia. Un despatx i un lavabo de cortesia completen aquesta planta.\nA la primera planta, trobem el dormitori principal que compta amb un immens finestral que aporta molta llum natural i que ens delecta amb vistes clares, dos vestidors ben diferenciats i un bany privat amb un disseny exclusiu amb taulell de Krion. A més, s'ofereixen dos dormitoris addicionals que comparteixen bany.\nA la planta superior es disposa una bonica terrassa, perfecta com a zona chill-out.\nA la planta semisoterrani, ens trobem un gimnàs complet amb sauna, jacuzzi i dutxa. A més, s'ofereix una sala d'entreteniment amb projector i pantalla, celler, lavabo de convidats i la zona de servei amb un gran dormitori i bany complet. Tot això amb sortida directa a jardí amb porta blindada. Per afavorir l'entrada d'abundant llum natural, es disposen de diversos patis anglesos que aportaran lluminositat durant el dia.\nL'habitatge ve equipada amb tot el necessari per fer d'aquesta casa una llar ideal per a les famílies que primen el confort sense descuidar l'amplitud, l'espai exterior i la llum natural. Tot això a pocs minuts de Madrid.\nEn resum, aquesta preciosa casa presenta un disseny minimalista en un emplaçament a Pozuelo, a tot just 10 minuts a peu de l'avinguda d'Europa. Per això, atraurà a tota mena de compradors: noves famílies, treballadors que van a Madrid i que busquen viure en un entorn tranquil i apartat de l'soroll diari.\nNo dubti en posar-se en contacte amb nosaltres per telèfon o per correu electrònic per obtenir més informació.\nA més, pot visitar-nos al nostre lounge de Lucas Fox, situat a l'avinguda d'Europa, 38 a Pozuelo per prendre una tassa de cafè i que puguem així analitzar els seus requisits amb més detall per ajudar a trobar la seva casa o inversió perfecta.\nDormitori principal amb dos vestidors i bany complet de disseny\nGimnàs amb sauna, jacuzzi i dutxa\nL'habitatge gaudeix d'una ubicació estratègica a Pozuelo, a prop de l'estació de Rodalies de Pozuelo, de tots els serveis i de les principals escoles internacionals (l'American School of Madrid, la Aquinas American School, l'Kensington School, l'Alegra, l'Everest , la British Council School, l'Retamar, el Liceu Sorolla i el Escolapis Pozuelo. a més, està a pocs minuts de restaurants, botigues i de el centre comercial Zielo de l'avinguda d'Europa. També hi ha clubs esportius (golf, hípica, gimnasos .. .) i centres hospitalaris privats i públics.\nM-503, Pineda de les Fregues (l'antiga carretera de Castella)\nM-508, carretera de l'ferrocarril a Húmera\nCasa / Vil·la de 642m² en venda a Pozuelo, Madrid


Hercal participa a la fira Construmat 2019, clau del sector de la construcció\nHercal estarà present a la propera edició de la fira Construmat, un dels esdeveniments més importants a nivell internacional sobre el món de la construcció. Del 14 al 17 de maig els visitants i professionals que hi acudeixin podran visitar-nos i conèixer l’empresa de primera mà: la seva activitat, les seves àrees de negoci, l’equip humà i la flota de màquines, algunes de recent adquisició. Aquesta és una manera perfecta de projectar Hercal a nivell internacional i estar al dia de les darreres tendències, innovacions i estudis del sector.\nLa fira Construmat 2019 gira entorn a quatre grans eixos. D’una banda, l’Industry Arena, un gran espai expositii de 34.000 metres quadrats amb representació de tota la cadena de valor del ram de la construcció. A un dels seus centenars d’estands és on s’ubicarà Hercal. El Future Arena és l’espai dedicat a la innovació i les noves tendències, el punt de trobada de les idees més transformadores del sector. El Talks Arena 2019 està dedicat a les lògiques d’innovació i canvi, i acollirà una sèrie de conferències sobre temes com la bioconstrucció, la revolució digital o les conseqüències de la immigració i les desigualtats sobre l’arquitectura. Finalment, la Meetings Arena serà una vegada més la plataforma de desenvolupament de negoci i relacions comercials entre els participants.\nHercal participa per primera vegada a la fira Construmat, un espai obert a la innovació, el networking i el coneixement\nTot això, a grans trets, és el que es podrà trobar a la fira Construmat 2019, un autèntic paradís on triomfa la fòrmula coneixement + innovació + negoci. Per celebrar la seva presència en aquest important esdeveniment, Hercal regala invitacions tant al visitant en general com a arquitectes i altres professionals del sector construcció. Per aconseguir-les només cal omplir aquest formulari.\nprevious post: Ofertes de feina Hercal: cinc vacants a diferents àrees